| Tupelasangl. *Tupelo* |
| --- |
|        |
| *Pagrindinė gatvė* |
|  |
| 

TupelasTupelas

34°15′35″ š. pl. 88°43′3″ v. ilg.﻿ / ﻿34.25972°š. pl. 88.71750°r. ilg.﻿ / 34.25972; 88.71750﻿ (Tupelas)Koordinatės: 34°15′35″ š. pl. 88°43′3″ v. ilg.﻿ / ﻿34.25972°š. pl. 88.71750°r. ilg.﻿ / 34.25972; 88.71750﻿ (Tupelas) |
|  |
| Laiko juosta: (UTC-6)------ vasaros: (UTC-5) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Misisipė Misisipė |
| **Apygarda** | Ly apygarda (Misisipė) |
|  |
| **Įkūrimo data** | 1866 m. |
|  |
| **Gyventojų** (2017) | 38 114  |
| **Plotas** | 167,53 km² |
| **Tankumas** (2017) | 228 žm./km² |
| **Altitudė** | 85 m |
|  |
| **Tinklalapis** | www.tupeloms.gov |
|  **Vikiteka** | Tupelas |

**Tupelas** (angl. *Tupelo*) – JAV miestas Misisipės valstijos šiaurės rytuose, įsikūręs tarp Memfio ir Birmingamo miestų. Jis yra 7–asis pagal gyventojų skaičių miestas valstijoje, laikomas komercijos, pramonės ir kultūros centru Šiaurės Misisipėje, taip pat didžiausias Ly apygardoje, jos administracinis centras. 2017 m. duomenimis, turėjo 38,1 tūkst. gyventojų, iš jų, pagal rasinę sudėtį, apie 59% baltųjų, 37% afroamerikiečių. Aglomeracijoje gyveno 165,3 tūkst. žmonių.

Miesto rotušė
Tupelo geležinkelio stotis ~1900 m.
Namas, kuriame 1935 m. gimė Elvis Preslis. Dabar – memorialinis muziejus

Istorija
--------

Tupelas įkurtas 1866 m. pirmųjų gyvenviečių vietoje prie anksčiau nutiesto „Mobile and Ohio" geležinkelio. 1934 m. jis tapo pirmuoju elektrifikuotu miestu pagal Tenesio Slėnio objektų statybos ir valdymo programą Didžiosios ekonominės krizės metais, valdant prezidentui Franklinui Ruzveltui. 1936 m. Tupelą beveik sunaikino vienas didžiausių JAV istorijoje tornadų.

Elektrifikacija pastūmėjo Tupelo vystymąsi, jis tapo regioniniu gamybos ir logistikos centru ir vienu metu buvo laikomas Amerikos baldų gamybos pramonės centru. Nors nuo 1990 m. daugelis gamybos pramonės šakų patyrė ekonominį nuosmukį, miestas toliau augo plėtodamas sveikatos priežiūros, mažmeninės prekybos ir finansinių paslaugų sritis.

Kultūra, švietimas
------------------

Tupelas glaudžiai susijęs su Misisipės pop muzikos istorija, garsėja kaip „rokenrolo karaliaus" Elvio Preslio gimtinė, atlikėjais Rae Sremmurd ir Diplo. E. Preslio tėvo suręstame name įkurtas memorialinis muziejus. Mieste įsikūrę daug meno ir kultūros institucijų, įskaitant didžiausią Misisipėje 10 tūkst. vietų daugiafunkcę vidaus „BancorpSouth" areną. Tupelas yra vienintelis JAV pietinėse valstijose gavęs penkis „Visos Amerikos miesto" apdovanojimus, vieną paskutinių iš jų – 2015 m.

Tupele įsikūręs Misisipės universiteto filialas, Itavambos koledžas (*Itawamba Community College*), Misisipės moterų universitetas.

Šaltiniai
---------

1. ↑  „25 Deadliest U.S. Tornadoes". *www.spc.noaa.gov*. Nuoroda tikrinta 2018-07-05.
2. ↑  „Mississippi: Crafting a Comeback: Mississippi's furniture industry is rebounding as tax credits encourage investment. | Site Selection Online". *Site Selection* (anglų). Nuoroda tikrinta 2018-07-05.
3. ↑  Guajardo, Rod. „Tupelo: All-America City again". *Daily Journal* (anglų). Nuoroda tikrinta 2018-07-05.

Nuorodos
--------

* Oficiali svetainė